Babelscape/SREDFM huggingface dataset:
Κιμ Κατράλ

Η Κιμ Κατράλ ("Kim Victoria Cattrall", 21 Αυγούστου 1956) είναι Αγγλοκαναδή ηθοποιός.

Γεννήθηκε στο 1956 στο Λίβερπουλ και σε ηλικία τριών μηνών εγκαταστάθηκε με την οικογένειά της στον Καναδά. Σε ηλικία 11 ετών επέστρεψε στην Αγγλία και έκανε μαθήματα υποκριτικής στην Ακαδημία Μουσικής και Δραματικής Τέχνης του Λονδίνου. Στα 16 της, πήγε ξανά στον Καναδά, όπου άρχισε να σπουδάζει στη σχολή Τέχνης και Δημιουργικότητας Banff, και έφυγε λίγο καιρό αργότερα, όταν κέρδισε υποτροφία για την Αμερικανική Ακαδημία Δραματικών Τεχνών στη Νέα Υόρκη, από όπου αποφοίτησε το 1974.

Η πρώτη σημαντική κινηματογραφική συμμετοχή της ήταν το 1984 στην ταινία "Η Μεγάλη των Μπάτσων Σχολή". Έγινε ευρέως γνωστή από τον ρόλο της Σαμάνθα Τζόουνς στην τηλεοπτική σειρά "Sex and the City", για τον οποίο έχει κερδίσει ένα βραβείο Σωματείου Ηθοποιών και μία Χρυσή Σφαίρα.
Legends of Tomorrow

DC's Legends of Tomorrow, ή απλά Legends of Tomorrow, στα ελληνικά Οι Θρύλοι του Αύριο, είναι μια Αμερικανική  τηλεοπτική σειρά που αναπτύχθηκε από τους Greg Berlanti, Marc Guggenheim, Andrew Kreisberg, και Φιλ Κλέμερ, που είναι και παραγωγοί, μαζί με τη Σάρα Σκέτστερ και τον Chris Fedak. Η σειρά βγήκε στον αέρα απο το αμερικανικό σταθμό The CW και έκανε πρεμιέρα στις 21 Ιανουαρίου, 2016. Η σειρά είναι ένα spin-off των "Arrow" και "The Flash", που υπάρχουν στο ίδιο φανταστικό σύμπαν. Στις 11 Μαρτίου 2016, το CW ανανέωσε την σειρά για δεύτερη σεζόν, η οποία έκανε πρεμιέρα του στις 13 Οκτωβρίου του 2016.. Τον Ιανουάριο 2017 η σειρά ανανεώθηκε για τρίτη σεζόν.
Στις 2 Απριλίου 2018 το CW ανανέωσε τη σειρά για τέταρτη σεζόν.
Φάρος της Πάτρας

Ο Φάρος της Πάτρας είναι κτίσμα στην λιμενική ζώνη του Δήμου Πατρέων και αποτελεί σύμβολο της πόλης. Βρίσκεται παράκτια στην περιοχή του ιερού ναού του Αγίου Ανδρέα, δίπλα στην ιχθυόσκαλα της περιοχής.
Κύπελλο Εθνών Αφρικής 2017

Το Κύπελλο Εθνών Αφρικής 2017 ήταν η 31η διοργάνωση του θεσμού και διεξήχθη στην Γκαμπόν το διάστημα 15 Ιανουαρίου 2017 ως 5 Φεβρουαρίου 2017. Αρχικά διοργανώτρια χώρα είχε ανακηρυχθεί η Λιβύη όμως η ομοσπονδία άλλαξε τη διοργανώτρια χώρα λόγω του εμφύλιου πολέμου στη Λιβύη. Η πρωταθλήτρια της προηγούμενης διοργάνωσης ήταν η Ακτή Ελεφαντοστού. Το 2017 τον τίτλο κατέκτησε το Καμερούν.
Λουίτζι Κάρλο Μπορρομέο

Ο σεβασμιότατος Λουίτζι Κάρλο Μπορρομέο (ιταλικά: Luigi Carlo Borromeo, γεννήθηκε στις 26 Οκτωβρίου 1893, απεβίωσε στις 4 Ιουλίου 1975) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στο Πέζαρο ("Pesaro") της Ανκόνα της Ιταλίας, αντικαθιστώντας τον Μποναβεντούρα Πόρτα (Bonaventura Porta).
Τατιάνα Μπλάτνικ

Η Τατιάνα Μπλάτνικ (γεννημένη ως Τατιάνα Ελίνκα Μπλάτνικ "Tatiana Ellinka Blatnik", 28 Αυγούστου 1980) είναι η σύζυγος του Πρίγκιπα Νικόλαου, γιου του Κωνσταντίνου και της Άννας-Μαρίας, τέως βασιλέων της Ελλάδας.
Διονύσης Πυλιώτης

Ο Διονύσης Πυλιώτης (1900-1938) ήταν δικηγόρος και ανώτατο στέλεχος του ΚΚΕ. Τα ίχνη του χάθηκαν στην Σοβιετική Ένωση την περίοδο των σταλινικών εκκαθαρίσεων.
Εξώστης καφενείου τη νύχτα

Ο πίνακας Εξώστης καφενείου τη νύχτα, επίσης γνωστό ως "Εξώστης καφενείου στην Πλατεία ντυ Φόρουμ", είναι μια ελαιογραφία που δημιουργήθηκε από τον Ολλανδό καλλιτέχνη Βίνσεντ βαν Γκογκ σε έναν βιομηχανικό ασταρωμένο καμβά μεγέθους 25 "(Toile de 25 figure)" στην Αρλ, της Γαλλίας στα μέσα του Σεπτεμβρίου 1888. Ο πίνακας δεν έχει υπογραφεί, μα περιγράφεται και αναφέρεται από τον καλλιτέχνη σε τρία γράμματα. Υπάρχει επίσης ένα μεγάλο σχέδιο με πένα της σύνθεσης που προέρχεται από την κληρονομιά που άφησε ο καλλιτέχνης.

Οι επισκέπτες της περιοχής μπορούν ακόμα να σταθούν στη βορειοανατολική γωνία της Πλατείας ντυ Φορούμ (Place du Forum), όπου ο καλλιτέχνης είχε στήσει το καβαλέτο του. Με θέα τη βεράντα του δημοφιλούς καφενείου προς τη φωτισμένη πλατεία με τεχνητό φωτισμό, καθώς και στο επιβαλλόμενο σκοτάδι της οδού ντυ Παλέ που κατέληγε σε οίκημα (προς τα αριστερά, δεν απεικονίζεται) και πέρα από αυτό, στον πύργο μιας πρώην εκκλησίας (σήμερα είναι το Επιγραφικό Μουσείο [Musée Lapidaire]). Προς τα δεξιά, ο Βαν Γκογκ έδειξε επίσης ένα φωτισμένο μαγαζί, καθώς και μερικά κλαδιά από τα δέντρα γύρω από τον τόπο, αλλά παρέλειψε τα απομεινάρια από τα ρωμαϊκά μνημεία ακριβώς δίπλα από αυτό το μικρό μαγαζί.
Ο πίνακας βρίσκεται σήμερα στο Μουσείο Kröller-Müller στο Ότερλοο της Ολλανδίας.
Πολ Βερχόφεν

O Πολ Βερχόφεν (ορθή προφορά: Πολ Βερχόβεν) ("Paul Verhoeven", 18 Ιουλίου 1938) είναι Ολλανδός σκηνοθέτης, σεναριογράφος και παραγωγός.

Γεννήθηκε το 1938 στο Άμστερνταμ. Πριν ασχοληθεί με τον κινηματογράφο, σπούδασε μαθηματικά και φυσική στο Λάιντεν. Κατά τη διάρκεια της θητείας του στο Βασιλικό Ολλανδικό Ναυτικό, ανέλαβε τη σκηνοθεσία ντοκιμαντέρ.

Στα έργα του ασχολείται κυρίως με το σεξ και τη βία. Η ταινία που τον έκανε γνωστό πέρα από τα σύνορα της πατρίδας του ήταν το "Λουλούδι της σάρκας", που ήταν υποψήφια για το βραβείο Όσκαρ Καλύτερης Ξενόγλωσσης Ταινίας. Στη συνέχεια, έκανε ταινίες στο Χόλιγουντ με πιο γνωστές το "Βασικό ένστικτο", την "Ολική επαναφορά" και το "Ρόμποκοπ", για την οποία κέρδισε το βραβείο Saturn καλύτερου σκηνοθέτη.
Κυβέρνηση της Ισπανίας

Η Κυβέρνηση της Ισπανίας () είναι η κεντρική κυβέρνηση η οποία ασκεί την εκτελεστική εξουσία και την Γενική Κρατική Διοίκηση του Βασιλείου της Ισπανίας. Συνηθίζεται να αποκαλείται και ως Κυβέρνηση του Έθνους, ή απλώς χρησιμοποιείται ο όρος Κυβέρνηση.

Η Κυβέρνηση αποτελείται από τον Πρωθυπουργό και τους Υπουργούς. Ο πρωθυπουργός έχει τη γενική διαχείριση των υπουργών και μπορεί να τους διορίζει ή να τους απολύει κατά βούληση. Όλοι τους ανήκουν στο ανώτατο όργανο λήψης αποφάσεων, το Υπουργικό Συμβούλιο. Η κυβέρνηση είναι υπεύθυνη απέναντι στο Κοινοβούλιο και απέναντι στο Κογκρέσο των Αντιπροσώπων, ενός οργάνου που εκλέγει τον Πρωθυπουργό ή τον απολύει μέσω πρότασης μομφής. Αυτό το σύστημα διακυβέρνησης θεσπίστηκε στην Ισπανία με το Σύνταγμα του 1978.

Ο θεμελιώδης κανονισμός της λειτουργίας της κυβέρνησης περιλαμβάνεται στο Κεφάλαιο Δ΄ και Ε΄ του Συντάγματος, καθώς και στο Νόμο 50 της 27ης Νοεμβρίου του 1997. Σύμφωνα με το Άρθρο 97 του Συντάγματος και το Άρθρο 1.1 του του κανονισμού λειτουργίας της κυβέρνησης, η τελευταία «κατευθύνει την εσωτερική και εξωτερική πολιτική, την δημόσια και στρατιωτική διοίκηση και την άμυνα του κράτους. Ασκεί την εκτελεστική και κανονιστική εξουσία σύμφωνα με το Σύνταγμα και τους νόμους».

Ο σημερινός πρωθυπουργός είναι ο Πέδρο Σάντσεθ, ο οποίος ανέλαβε τα καθήκοντά του στις 2 Ιουνίου 2018. Είναι ο ηγέτης του Σοσιαλιστικού Εργατικού Κόμματος.

Η κυβέρνηση αναφέρεται περιστασιακά με τη μετωνυμία "Μονκλόα", λόγω του γεγονότος ότι η κατοικία του πρωθυπουργού, το Παλάτι της Μονκλόα, είναι και η έδρα της κυβέρνησης.
Αυρίδες

Οι Αυρίδες (), (ο δήμος: Αυριδών) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αυρίδες) ονομάζονταν οι δημότες του δήμου αυτού.
Ανθισμένα Κλαδιά Καστανιάς

Το έργο Ανθισμένα Κλαδιά Καστανιάς ζωγραφίστηκε από τον Βίνσεντ βαν Γκογκ κατά τη διάρκεια της καλλιτεχνικής περιόδου στην Ουβέρ σουρ Ουάζ τον Μάη του 1890, τον τελευταίο χρόνο της ζωής του.

Ο πίνακας ήταν ένας από τους τέσσερις πoυ κλάπηκαν από την Πινακοθήκη του Ιδρύματος "Ε.G. Bührle" στη Ζυρίχη στις 10 Φεβρουαρίου 2008. Το έργο βρέθηκε εννέα ημέρες αργότερα σε ένα σταθμευμένο αυτοκίνητο στη Ζυρίχη μαζί με ένα από τα άλλα κλεμμένα έργα ζωγραφικής και επέστρεψε άθικτο στην πινακοθήκη.
Γκιόνγκσανγκναμ-ντο

Η επαρχία Νότιας Γκιόνγκσανγκ ή Γκιόνγκσανγκναμ-ντο (Χάνγκουλ: 경상남도) είναι μία επαρχία στη νοτιοανατολική άκρη της Νότιας Κορέας. Ο πληθυσμός της είναι 3.344.403 κάτοικοι, σύμφωνα με την απογραφή του 2014. Η έκτασή της είναι 10.533 χλμ2. Η πρωτεύουσα της είναι η πόλη Τσανγουόν. Οι άλλες κυριότερες πόλεις της επαρχίας είναι Τζίντζου, Γιάνγκσαν, και Γκότζε.
Γκιόνγκσανγκμπουκ-ντο

Η επαρχία Βόρειας Γκιόνγκσανγκ ή Γκιόνγκσανγκμπουκ-ντο (Χάνγκουλ: 경상북도, "Gyeongsangbuk-do") είναι μία επαρχία στο βορειοανατολικό μέρος της Νότιας Κορέας. Ο πληθυσμός της είναι 2.700.328 κάτοικοι, σύμφωνα με την απογραφή του 2014. Η έκτασή της είναι 19.030 χλμ2. Η πρωτεύουσα της είναι η πόλη Άντονγκ. Οι άλλες κυριότερες πόλεις της επαρχίας είναι Πόχανγκ, Γκούμι, και Γκιόνγκτζου.
Τζόλαμπουκ-ντο

Η επαρχία Βόρειας Τζόλα ή Τζόλαμπουκ-ντο (Χάνγκουλ: 전라북도, "Jeollabuk-do") είναι μία επαρχία στο νοτιοδυτικό μέρος της Νότιας Κορέας. Ο πληθυσμός της είναι 1.869.711 κάτοικοι, σύμφωνα με την απογραφή του 2015. Η έκτασή της είναι 8.067 χλμ2. Η πρωτεύουσα της είναι η πόλη Τζόντζου. Οι άλλες κυριότερες πόλεις της επαρχίας είναι Ίκσαν και Γκούνσαν.
Καναδικό Αρκτικό Αρχιπέλαγος

Το Καναδικό Αρκτικό Αρχιπέλαγος, επίσης γνωστό ως Αρκτικό Αρχιπέλαγος, είναι μια ομάδα νησιών βορείως του ηπειρωτικού Καναδά.

Στο άκρο της Βορείου Αμερικής και καλύπτοντας περίπου 1.424.500 τ.χλμ., η ομάδα αυτή των 36.563 νησιών του Αρκτικού ωκεανού αποτελεί το μεγαλύτερο μέρος της έκτασης του Βόρειου Καναδά – το μεγαλύτερο μέρος του Νούναβουτ και μέρος των Βορειοδυτικών Εδαφών. Το Καναδικό Αρκτικό Αρχιπέλαγος παρουσιάζει κάποιες επιπτώσεις της παγκόσμιας υπερθέρμανσης, με κάποιες εκτιμήσεις από υπολογιστές να καθορίζουν την συνεισφορά στην άνοδο του επιπέδου της θάλασσας από το λιώσιμο των πάγων εκεί, περίπου στα 3,5 εκατοστά μέχρι το 2100
Τζόλαναμ-ντο

Η επαρχία Νότιας Τζόλα ή Τζόλαναμ-ντο (Χάνγκουλ: 전라남도, "Jeollanam-do") είναι μία επαρχία στη νοτιοδυτική άκρη της Νότιας Κορέας. Ο πληθυσμός της είναι 1.902.324 κάτοικοι, σύμφωνα με την απογραφή του 2014. Η έκτασή της είναι 12.247 χλμ2. Η πρωτεύουσα της είναι η πόλη Μούαν. Οι άλλες κυριότερες πόλεις της επαρχίας είναι Γιόσου, Σούντσον, Μόκπο, και Γκουάνγιανγκ.
Τσούνγκτσονγκμπουκ-ντο

Η επαρχία Βόρειας Τσούνγκτσονγκ ή Τσούνγκτσονγκμπουκ-ντο (Χάνγκουλ: 충청북도, "Chungcheongbuk-do") είναι μία επαρχία στη μέση της Νότιας Κορέας. Ο πληθυσμός της είναι 1.578.934 κάτοικοι, σύμφωνα με την απογραφή του 2014. Η έκτασή της είναι 7.433 χλμ2. Η πρωτεύουσα της είναι η πόλη Τσόνγκτζου. Οι άλλες κυριότερες πόλεις της επαρχίας είναι Τσούνγκτζου και Τζέτσον.
Τσούνγκτσονγκναμ-ντο

Η επαρχία Νότιας Τσούνγκτσονγκ ή Τσούνγκτσονγκναμ-ντο (Χάνγκουλ: 충청남도, "Chungcheongnam-do") είναι μία επαρχία στη δυτική άκρη της Νότιας Κορέας. Ο πληθυσμός της είναι 2.059.871 κάτοικοι, σύμφωνα με την απογραφή του 2014. Η έκτασή της είναι 8.204 χλμ2. Η πρωτεύουσα της είναι η πόλη Χόνγκσονγκ. Οι άλλες κυριότερες πόλεις της επαρχίας είναι Τσόναν, Άσαν, Σόσαν, Ντάνγκτζιν, και Γκόνγκτζου.
Ευρωπαϊκή Ένωση Τζούντο

Η Ευρωπαϊκή Ένωση Τζούντο (αγγλικά: "European Judo Union", EJU) είναι ο ανώτερος οργανισμός που διατηρεί την εποπτεία του αθλήματος του τζούντο στην Ευρώπη. Ιδρύθηκε στις 28 Ιουλίου του 1948 και είναι η μόνη αρχή που αναγνωρίζεται για το σκοπό αυτό από την Διεθνή Ομοσπονδία Τζούντο (IJF). Η Ευρωπαϊκή Ένωση Τζούντο ασχολείται με όλα τα θέματα που σχετίζονται με το τζούντο σε ευρωπαϊκό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 51 ομοσπονδίες μέλη της, καθώς και την οργάνωση των ηπειρωτικών διοργανώσεων, όπως το Ευρωπαϊκό Πρωτάθλημα. Η έδρα της βρίσκεται στη Βαλέτα και ο πρόεδρός της από το 2007 είναι ο Σεργκέι Σολοβέιτσικ.
Η Αγκοστίνα Σεγκατόρι Καθισμένη στο Καφέ ντυ Ταμπουρέν

Το έργο Η Αγκοστίνα Σεγκατόρι Καθισμένη στο Καφέ ντυ Ταμπουρέν ζωγραφίστηκε από τον Βίνσεντ βαν Γκογκ το 1887. Η Αγκοστίνα Σεγκατόρι ήταν ιδιοκτήτρια του Καφέ ντυ Ταμπουρέν, με την οποία ο Βαν Γκογκ σχετιζόταν στενά. Το καφενείο ήταν σημείο συνάντησης για τους Παρισινούς καλλιτέχνες και ένα μέρος όπου η δουλειά τους παρουσιαζόταν. Ο Βαν Γκογκ, μη μπορώντας να πληρώσει σε μετρητά τα γεύματά του, αντάλλασσε πίνακες για το τίμημά τους. Οι πίνακες κοσμούσαν το εστιατόριο. Επίσης είχε παρουσιάσει μια ειδική έκθεση των ιαπωνικών εκτυπώσεών του στο καφέ. Η σχέση του με την Αγκοστίνα και το καφέ τελείωσαν άδοξα όταν αυτή χρεοκόπησε και οι πίνακες του Βαν Γκογκ κατασχέθηκαν από τους πιστωτές. Αυτός ο πίνακας ωστόσο, καταδεικνύει μια καλλιτεχνική ανακάλυψη που κορυφώθηκε με το μοναδικό, δημιουργικό ύφος του που δεν ήταν κοντά στα όρια να γίνει κατανοητό.
Κονσταντίν Τσούπκοβιτς

Ο Κονσταντίν Τσούπκοβιτς (σέρβ.: Константин Чупковић, 2 Ιανουαρίου 1987) είναι Σέρβος διεθνής πετοσφαιριστής. Γεννήθηκε στη Βιροβίτιτσα της Κροατίας και από την περίοδο 2016-17 αγωνίζεται στον Ολυμπιακό Πειραιώς στη θέση του ακραίου.
Δυναστεία Σιν

Η Δυναστεία Σιν ήταν κινεζική δυναστεία που ιδρύθηκε το 9 μ.Χ., από τον αντιβασιλέα Ουάνγκ Μανγκ. Η δυναστεία διήρκεσε έως το 23 μ.Χ. Διέκοψε τη δυναστεία Χαν, χωρίζοντάς την στις περιόδους των Δυτικών Χαν και των Ανατολικών Χαν.

Σιν
Σιν
Σιν
Γρηγόριος Παπανικολάου

Ο Γρηγόριος Παπανικολάου (1883-1963) ήταν υποδηματεργάτης, συνδικαλιστής και βουλευτής του ΚΚΕ το 1926.
Αμαξάντεια

Η Αμαξάντεια (), (ο δήμος: Αμαξαντείας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Οκτάβια Σπένσερ

Η Οκτάβια Σπένσερ ("Octavia Spencer", 25 Μαΐου 1972) είναι Αμερικανίδα ηθοποιός.

Η πιο μεγάλη της επιτυχία είναι η συμμετοχή της στην ταινία "Υπηρέτριες" του 2011, για την οποία έχει κερδίσει Όσκαρ, BAFTA, Χρυσή Σφαίρα, βραβείο Satellite και δύο βραβεία Σωματείου Ηθοποιών Β' γυναικείου ρόλου. Στη συνέχεια, έπαιξε το 2016 στην ταινία "Αφανείς Ηρωίδες" και έλαβε υποψηφιότητα για το Όσκαρ και τη Χρυσή Σφαίρα Β' γυναικείου ρόλου. To 2017 προτάθηκε για Όσκαρ, Χρυσή Σφαίρα και BAFTA Β' γυναικείου ρόλου για την ερμηνεία της στην ταινία "Το Σχήμα του Νερού".
Open Access Week

μικρογραφία|Ένα "PhD Comic" ειδικά για την Εβδομάδα Ανοικτής Πρόσβασης 2012
δεξιά|μικρογραφία|Μια τούρτα για τους εορτασμούς της Εβδομάδας Ανοικτής Πρόσβασης 2010 στο Πανεπιστήμιο του Λίνκολν, με το το .
μικρογραφία|Ένα web banner (στη σουηδική γλώσσα), για ένα Wikipedia edit-a-thon κατά τη διάρκεια της Open Access Week 2015
μικρογραφία|Ένα στένσιλ και μια κάρτα με το κείμενο "Open Access Week"
H Open Access Week, στα ελληνικά Εβδομάδα Ανοικτής Πρόσβασης, είναι μια ετήσια επιστημονική επικοινωνιακή εκδήλωση με επίκεντρο την ανοικτή πρόσβαση και τα συναφή θέματα. Λαμβάνει χώρα σε παγκόσμιο επίπεδο κατά την τελευταία εβδομάδα του Οκτωβρίου σε ένα πλήθος από τοποθεσίες ταυτόχρονα εντός και εκτός διαδικτύου. Τυπικές δραστηριότητες περιλαμβάνουν ομιλίες, σεμινάρια, συμπόσια, ή  ανακοινώσεις εντολών ανοικτής πρόσβασης ή άλλα ορόσημα για την ανοικτή πρόσβαση. Για παράδειγμα, η Royal Society επέλεξε την Εβδομάδα Ανοικτής Πρόσβασης του 2011 για να ανακοινώσει ότι θα κυκλοφορήσει τα ψηφιοποιημένα έγγραφα των αρχείων της, που χρονολογούνται από το 1665 ως το 1941.
Vivartia

Η Vivartia Συμμετοχών Α.Ε. είναι εταιρεία παραγωγής τροφίμων στην Ελλάδα. Η έδρα της βρίσκεται στο Μαρούσι της Αττικής.

Η Vivartia ιδρύθηκε ως BrandCo, έπειτα από τη συγχώνευση της «Δέλτα Πρότυπος Βιομηχανία Γάλακτος Α.Ε.», της «Chipita International Α.Β.Ε.Ε.» και της «Γενική Τροφίμων Α.Ε.» το 2005. Η συγχωνευθείσα εταιρεία έγινε ο μεγαλύτερος όμιλος τροφίμων στην Ελλάδα. Πλεον και μετα την αποχώρηση της Chipita οι εταιρίες του ομίλου είναι οι "Δέλτα", "Μπάρμπα Στάθης" & "Goody's-Everest". Η συγχώνευση ήταν το αποκορύφωμα μιας άκρως επιτυχημένης στρατηγικής ανάκαμψης και βελτίωσης που τέθηκε σε εφαρμογή από το 2003. Ο βασικός μέτοχος της Vivartia ήταν η οικογένεια Δασκαλόπουλου μέχρι την πώληση του 76,89% των μετοχών στη Marfin Investment Group.

Η σημερινή ονομασία της εταιρείας αποτελεί σύνθεση των λέξεων «victory» (νίκη), «viva» (ζωή), «art» (τέχνη), «artia» (ισορροπία) και «ia» (άνθος).
Αϊρίν Μέκι

Η Αϊρίν Μέκι (αγγλικά: "Irene Mecchi") είναι Αμερικανίδα σεναριογράφος της τηλεόρασης, του κινηματογράφου, του θεάτρου, καθώς και αρθρογράφος σε εφημερίδες. Γεννημένη στον Σαν Φρανσίσκο, της Καλιφόρνιας, ξεκίνησε να εργάζεται το 1992, στη Disney. Η πρώτη της δουλειά έγινε με το "Recycle Rex" (μία μικρού μήκους ταινία), η οποία κέρδισε το 1994, το "Environmental Media Award". Από εκεί κι έπειτα έχει συμμετάσχει σε πολλές γνωστές ταινίες της Disney, όπως το "Ο Βασιλιάς των Λιονταριών" (1994), το "Η Παναγία των Παρισίων" (1996), το "Ηρακλής" (1997) και το "Brave" (2012). Το 1998, μαζί με τον Ρότζερ Άλερς, γράψανε το σενάριο του ομώνυμου θεατρικού έργου, που ανέβηκε στο Μπρόντγουεϊ, του "Ο Βασιλιάς των Λιονταριών", λαμβάνοντας και μία υποψηφιότητα για βραβείο Tony.
Μόιρα Κέλι

Η Μόιρα Κέλι (αγγλικά: "Moira Kelly", 6 Μαρτίου 1968) είναι Αμερικανίδα ηθοποιός. Γεννημένη στη Νέα Υόρκη και ιδιαίτερη θρησκευόμενη, μικρή ήθελε να γίνει καλόγρια. Περισσότερο γνωστή είναι για τον ρόλο της στην ταινία "Twin Peaks: Fire Walk with Me" (1992), αλλά και για τον ρόλο της στην τηλεοπτική σειρά "Twin Peaks". Πέρα από αυτό, άλλοι αξιοσημείωτοι ρόλοι της ήταν στο "One Tree Hill", ως Karen Roe, αλλά και στο "The West Wing". Η Κέλι είχε συμμετάσχει στην ταινία της Disney, "Ο Βασιλιάς των Λιονταριών" (1994) αλλά και στο σίκουελ, "Ο Βασιλιάς των Λιονταριών II: Το Βασίλειο του Σίμπα" (1998), ως Νάλα, η παιδική φίλη και αργότερα σύζυγος του Σίμπα, του πρωταγωνιστή της πρώτης ταινίας.
Κάρλο Μπορρομέο

Ο Κάρλο Μπορρομέο ("Carlo Borromeo", 1538 - 1586) διετέλεσε αρχιεπίσκοπος Μιλάνου από το 1564 μέχρι 1584. Μεταξύ των μεγάλων μεταρρυθμιστών του ταραγμένου δέκατου έκτου αιώνα, ο Μπορρομέο, με τον Λογιόλα, τον Φίλιππο Νέρι και άλλους, οδήγησε το κίνημα για την καταπολέμηση της προτεσταντικής Μεταρρύθμισης. Ήταν ηγετική φυσιογνωμία κατά τη διάρκεια της Αντιμεταρρύθμισης και ήταν υπεύθυνος για σημαντικές μεταρρυθμίσεις στην Καθολική Εκκλησία, συμπεριλαμβανομένης της ίδρυσης σεμιναρίων για την εκπαίδευση των ιερέων.

Έχει ανακηρυχθεί άγιος και τιμάται από τους Καθολικούς στις 4 Νοεμβρίου.
Αργυρώ Αφράτη

Η Αργυρώ Αφράτη (09/04/1998) είναι Ελληνίδα αθλήτρια της εθνικής ομάδας στην Ενόργανη Γυμναστική.

Μπήκε στον κόσμο της Γυμναστικής, από τα 6 της χρόνια ξεκινώντας από τον Πανιώνιο.
Ξεκίνησε να αγωνίζεται στο εξωτερικό, από τα 14 της χρόνια, στην κατηγορία των Νεανίδων (Β' κατηγορία).

Έχει αγωνιστεί σε πάνω από 5 Ευρωπαϊκά Πρωταθλήματα και σε 2 Παγκόσμια, καθώς και στους Ευρωπαϊκούς Αγώνες του Μπακού 2015 και σε άλλους διεθνείς αγώνες.
Πεσμένα Φθινοπωρινά Φύλλα

Το Πέσιμο των Φύλλων (αυθεντικός τίτλος στα γαλλικά: "Chûte de feuillus"), ή Πεσμένα Φθινοπωρινά Φύλλα είναι ένα ζεύγος πινάκων (στα γαλλικά "pendants", δηλ. "ταίρι") του Ολλανδού ζωγράφου Βίνσεντ βαν Γκογκ που δημιουργήθηκαν κατά τη διάρκεια των δύο τελευταίων μηνών του 1888 όταν ο φίλος του καλλιτέχνη Πωλ Γκωγκέν έμεινε μαζί του στο Κίτρινο Σπίτι στην Αρλ, Γαλλία.
Silent Hill 3

Το Silent Hill 3 (ιαπωνικά: サイレントヒル, Χέπμπορν: 3 "Sairento Hiru Surī") είναι βιντεοπαιχνίδι επιβίωσης τρόμου που αναπτύχθηκε από την Team Silent και εκδόθηκε από την Konami για το PlayStation 2 το Μάιο του 2003, με ένα port να μεταφέρεται τον Οκτώβριο της ίδιας χρονιάς για τα Microsoft Windows. Πρόκειται για την τρίτη προσθήκη στη σειρά βιντεοπαιχνιδιών "Silent Hill", και άμεσο sequel του πρώτου παιχνιδιού. Στις 20 Μαρτίου του 2012 επανακυκλοφόρησε remastered σε υψηλή ανάλυση μαζί με το "Silent Hill 2" στο "Silent Hill HD Collection", για τις κονσόλες PlayStation 3 και Xbox 360.

Το παιχνίδι τοποθετείται δεκαεπτά χρόνια μετά τα γεγονότα του πρώτου "Silent Hill", όπου ο Harry Mason καταστρέφει το θεό που λατρεύεται από την τοπική αίρεση, και του δίνεται ένα μωρό κοριτσάκι να φροντίζει. Το "Silent Hill 3" εστιάζει στην έφηβη Heather Mason, που μεγάλωσε με τον Harry στο Πόρτλαντ. Η Heather ανακαλύπτει ότι η αίρεση σχεδιάζει να τη χρησιμοποιήσει για να γεννήσει το θεό που λατρεύουν, και συγκρούεται μαζί τους.

Το "Silent Hill 3" δέχθηκε πολύ θετικές κριτικές, κυρίως για τα γραφικά, τον ήχο του, τη συνολική αίσθηση του τρόμου που δημιουργεί, αλλά στοιχεία που κρατήθηκαν από τα προηγούμενα παιχνίδια της σειράς. Το σενάριό του επηρέασε σε μικρό βαθμό την ταινία του 2012, βασισμένη σε αυτό, "Silent Hill: Revelation 3D".
International Management Group

Η International Management Group (IMG) είναι εταιρεία διαχείρισης παγκόσμιων αθλητικών και άλλων γεγονότων όπως και ταλέντων, με κεντρικά γραφεία στην πόλη της Νέας Υόρκης. Είναι ιδιοκτησία των William Morris Endeavor και Silver Lake Partners από το 2013. Trans World International (TWI) είναι η εταιρεία της IMG που ειδικεύεται στα διάφορα γεγονότα.
Νέιθαν Λέιν

Ο Νέιθαν Λέιν (αγγλικά: "Nathan Lane", 3 Φεβρουαρίου 1956) είναι Αμερικανός ηθοποιός του θεάτρου, του κινηματογράφου και της τηλεόρασης, καθώς και συγγραφέας. Μερικοί από τους πιο γνωστούς του, κινηματογραφικούς ρόλους είναι στην ταινία "Ο Βασιλιάς των Λιονταριών" (1994), ως Τιμόν, στο "The Birdcage" (1996), ως Albert και στο "Ο Ποντικομικρούλης" (1999), ως Snowbell. Επίσης, έχει συμμετάσχει και στα μιούζικαλ "The Producers" και "Guys and Dolls". Ενώ στην τηλεόραση, μεταξύ άλλων, έχει εμφανιστεί στο "Modern Family". To 2006, τιμήθηκε με αστέρι στη Λεωφόρο Δόξας του Χόλιγουντ, ενώ το το 2008, εισήχθη στο American Theatre Hall of Fame.
Κειριάδες

Οι Κειριάδες (, ο δήμος: Κειριάδων ή Κειριαδών) ήταν αρχαίος οικισμός-πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Κειριάδες) ονομάζονταν οι δημότες του δήμου αυτού.
Σαν Ρόκκο αλ Πόρτο

Η Σαν Ρόκκο αλ Πόρτο (ιταλικά: "San Rocco al Porto", διάλεκτος του Λόντι "San Ròcc") είναι μικρή πόλη της βόρειας Ιταλίας στην επαρχία του Λόντι και έχει πληθυσμό 3524 κατοίκων, σύμφωνα με στοιχεία του 2012.
Παπαστράτος Α.Β.Ε.Σ.

Η Παπαστράτος Α.Β.Ε.Σ. είναι καπνοβιομηχανία με έδρα τον Ασπρόπυργο. Αποτελεί το μεγαλύτερο παραγωγό και διανομέα τσιγάρων στην Ελλάδα.

Το 1906 ιδρύθηκε η εταιρεία «Αυγερινού-Παπαστράτου Ο.Ε.». Η πρώτη καπνοβιομηχανία της οικογένειας, «Αφοί Παπαστράτου Ο.Ε.», ιδρύθηκε το 1909. Η «Παπαστράτος Ανώνυμος Βιομηχανική Εταιρεία Σιγαρέττων» ιδρύθηκε το 1930 από τον Ευάγγελο Παπαστράτο, με το πρώτο της εργοστάσιο στον Πειραιά. Το 1933, ένα δεύτερο εργοστάσιο άνοιξε στο Βερολίνο, αλλά αναγκάστηκε να κλείσει το 1936 υπό την πίεση του ναζιστικού καθεστώτος. Το 1937, η εταιρεία άνοιξε το τρίτο της εργοστάσιο στο Κάιρο, το οποίο έκλεισε το 1955. Στο απόγειό της, η εταιρεία ήταν ένας από τους μεγαλύτερους βιομηχανικούς παραγωγούς στην Ελλάδα. Ολόκληρες κοινότητες (όπως το Αγρίνιο) άκμασαν από τις φυτείες καπνού που προμήθευαν στα εργοστάσια Παπαστράτος.

Η εταιρεία ξεκίνησε μια συνεργασία με τη Philip Morris το 1975 και αγοράστηκε από αυτήν το 2003. Το 2009, ένα νέο εργοστάσιο εγκαινιάστηκε στην περιοχή του Ασπροπύργου, μια επένδυση άνω των 100 εκατομμυρίων ευρώ, με δυνατότητα παραγωγής 20 δισεκατομμυρίων τσιγάρων ετησίως. Η εταιρεία κατέχει επίσης μια εγκατάσταση αποθήκης καπνού στο Αγρίνιο.

Οι μάρκες τσιγάρων που παράγονται από την εταιρεία περιλαμβάνουν τις ΑΣΣΟΣ και Old Navy.
Κωνσταντίνος Μπακόλας

Ο Κωνσταντίνος Μπακόλας του Γεωργίου (1893 - Αθήνα, 5 Οκτωβρίου 1982) ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Ευβοίας.
Σιλβέστερ Γκροτ

O Σιλβέστερ Γκροτ (1958) είναι Γερμανός ηθοποιός και τενόρος.

Έχει παίξει στις ταινίες "Stalingrad", "Σφραγισμένα Χείλη", "Άδωξοι Μπάσταρδη" και "Κωδικό Όνομα U.N.C.L.E.". Κέρδισε από κοινού με όλο το καστ το βραβείο Σωματείου Ηθοποιών και το βραβείο Gold Derby για την ταινία "Άδωξοι Μπάσταρδη".
Alliance One International

Η Alliance One International είναι διεθνής εταιρεία αποθήκευσης, διανομής και πώλησης και μία από τις δύο ανεξάρτητες εμπόρους φύλλων καπνού στον κόσμο. Η εταιρεία παράγει έσοδα κυρίως από την πώληση φύλλων καπνού και τις σχετικές αμοιβές επεξεργασίας από τους κατασκευαστές προϊόντων καπνού σε όλο τον κόσμο. Η αξία της εταιρείας είναι 1.270.000.000 δολάρια. Η εταιρεία κατέχει ηγετική θέση στο χώρο παραγωγής καπνού με τη λειτουργία περισσότερων από 50 εγκαταστάσεων παραγωγής σε όλο τον κόσμο. Η πελατειακή της βάση περιλαμβάνει τους μεγαλύτερους κατασκευαστές προϊόντων καπνού στον κόσμο, το Ηνωμένο Βασίλειο, την Ιαπωνία, την Κίνα, τις ΗΠΑ, τη Νοτιοανατολική περιοχή της Ασίας και ούτω καθεξής.
Austria Tabak

Η Austria Tabak GmbH είναι η νόμιμη διάδοχος της πρώην «Austria Tabak AG», της οποίας η προέλευση ως εταιρεία ανάγεται στο 1939 («Austria Tabak Werke AG», πρώην «Österreichische Tabakregie» - «Αυστριακό Μονοπώλιο Καπνού»). Η Austria Tabak ήταν, μέχρι την ένταξη της Αυστρίας στην ΕΕ, ιδιοκτήτρια του εγχώριου μονοπωλίου σχετικά με την καλλιέργεια, τη μεταποίηση, την εισαγωγή και διανομή προϊόντων καπνού.

Μετά από την αρχική δημόσια προσφορά του 1997, η Austria Tabak ιδιωτικοποιήθηκε σε ποσοστό 100% το 2001 και πωλήθηκε από την κρατική ÖIAG στη βρετανική Gallaher Group, η οποία εν συνεχεία έγινε η πέμπτη μεγαλύτερη καπνοβιομηχανία στον κόσμο.

Από τις 18 Απριλίου του 2007, η Austria Tabak ανοίκει στην Japan Tobacco International (JTI), η οποία ανέλαβε την εταιρεία Gallaher. Η JTI είναι θυγατρική της Japan Tobacco Inc., της τρίτης μεγαλύτερης διεθνούς κατασκευάστριας προϊόντων καπνού στον κόσμο. Η έδρα της εταιρείας βρίσκεται στη Γενεύη της Ελβετίας.
Τσινγκ Σι

Η Μαντάμ Τσινγκ ή Τσινγκ Σι ("鄭一嫂", 1775 - 1844) ήταν εξέχουσα Κινέζα πειρατής κατά τη δυναστεία των Τσινγκ και τρομοκρατούσε τη Θάλασσα της Κίνας στις αρχές του 19ου αιώνα. Διοικούσε προσωπικά πάνω από 300 τζόγκες επανδρωμένες με 20.000-40.000 πειρατές -άντρες, γυναίκες, ακόμα και παιδιά- ενώ ο υπόλοιπος στόλος που διοικούσαν οι υφιστάμενοί της περιελάμβανε πάνω από 1500 σκάφη με πλήρωμα που έφτανε τους 180.000. Εισήλθε σε σύγκρουση με τις υπάρχουσες αυτοκρατορίες της εποχής, όπως τη βρετανική, τη πορτογαλική και τη δυναστεία των Τσινγκ. Ήταν μία από τους λίγους καπεταναίους πειρατές που αποσύρθηκαν από την πειρατεία.

Η Τσινγκ Σι έχει παρουσιαστεί σε πολλά βιβλία, μυθιστορήματα, video games και ταινίες στην Ασία.
Κορίτσι στα Άσπρα στο Δάσος

Το Κορίτσι στα Άσπρα στο Δάσος είναι ελαιογραφία του 1882 από τον Βίνσεντ βαν Γκογκ.
Από μια μελέτη που έκανε ο Βαν Γκογκ για το "Κορίτσι στο Δάσος" ή αλλιώς "Κορίτσι στα Λευκό στο Δάσος", παρατήρησε το πόσο του άρεσε το έργο και εξήγησε το πως επιθυμούσε να εξάψει τις αισθήσεις των θεατών και πώς θα μπορούσαν να βιώσουν τον πίνακα: «η άλλη μελέτη στο δάσος έχει μερικούς μεγάλους πράσινους κορμούς οξιάς σε ένα τμήμα του εδάφους που καλύπτεται με ξηρά κλαδιά και μια μικρή φιγούρα ενός κοριτσιού στα λευκά. Υπήρξε μεγάλη δυσκολία να φαίνεται ξεκάθαρα και να τοποθετηθεί ανάμεσα στους κορμούς που υπάρχουν σε διαφορετικές αποστάσεις - ο τόπος και ο σχετικός όγκος των κορμών αλλάζουν με την προοπτική - για να εμφανίζεται με τέτοιον τρόπο ώστε να μπορεί κανείς να αναπνεύσει και να περπατήσει γύρω από αυτούς και να μπορεί να μυρίσει το άρωμα του ξύλου »."
Η αγάπη είναι πιο κρύα από τον θάνατο

Το Η αγάπη είναι πιο κρύα από τον θάνατο είναι γερμανική ταινία του 1969 σε σκηνοθεσία και σενάριο του Ράινερ Βέρνερ Φασμπίντερ.

Είναι η πρώτη μεγάλου μήκους ταινία του σκηνοθέτη, στην οποία πρωταγωνιστεί και ο ίδιος.
Repsol

Η Repsol S.A. ( ) είναι παγκόσμια εταιρεία ενέργειας με έδρα τη Μαδρίτη της Ισπανίας. Δραστηριοποιείται σε ολόκληρο τον κόσμο. Έχει περισσότερους από 24.000 εργαζόμενους σε όλο τον κόσμο. Δραστηριοποιείται σε όλους τους τομείς της βιομηχανίας πετρελαίου και φυσικού αερίου, συμπεριλαμβανομένης της εξερεύνησης και παραγωγής, διύλισης, διανομής και εμπορίας, πετροχημικών, παραγωγής και εμπορίας ηλεκτρικής ενέργειας.
SOCAR

Η SOCAR ("State Oil Company of Azerbaijan Republic", αζερικά: "Azərbaycan Respublikası Dövlət Neft Şirkəti") είναι εταιρεία πετρελαίου εξ ολοκλήρου κρατική που εδρεύει στο Μπακού του Αζερμπαϊτζάν. Η εταιρεία παράγει πετρέλαιο και φυσικό αέριο από τις χερσαίες και υπεράκτιες πεδιάδες στο τμήμα του Αζερμπαϊτζάν στην Κασπία Θάλασσα.

Λειτουργεί δύο διυλιστήρια πετρελαίου στη χώρα, εργοστάσιο επεξεργασίας αερίου και παρέχει φυσικό αέριο μέσω αγωγών σε όλη τη χώρα. Η εταιρεία διαθέτει πρατήρια καυσίμων με το εμπορικό σήμα SOCAR στο Αζερμπαϊτζάν, τη Γεωργία, την Ουκρανία, τη Ρουμανία και την Ελβετία. Η εταιρεία απασχολεί περίπου 61.000 εργαζόμενους.
YPF

Η YPF (Yacimientos Petrolíferos Fiscales) είναι ενεργειακή εταιρεία στην Αργεντινή, που ασχολείται με την εξερεύνηση και παραγωγή πετρελαίου και φυσικού αερίου, καθώς και τη μεταφορά, τη διύλιση και εμπορία των προϊόντων πετρελαίου και φυσικού αερίου.

Ιδρύθηκε το 1922 υπό τη διοίκηση του προέδρου Ιπόλιτο Ιριγογέν. Η YPF ήταν η πρώτη πετρελαϊκή εταιρεία που ιδρύθηκε ως κρατική επιχείρηση εκτός της Σοβιετικής Ένωσης, και η πρώτη κρατική εταιρεία πετρελαίου κάθετα ενσωματωμένη. Ιδρυτής και πρώτος διευθυντής ήταν ο Ενρίκε Μοσκόνι, ο οποίος υποστήριξε την οικονομική ανεξαρτησία και αρχής γενομένης από το 1928, εθνικοποίηση των προμηθειών πετρελαίου. Ο τελευταίος, ωστόσο, ποτέ δεν επιτεύχθηκε λόγω του στρατιωτικού πραξικοπήματος του 1930.

Η YPF ιδιωτικοποιήθηκε το 1993 και αγοράστηκε από την ισπανική εταιρεία Repsol S.A. το 1999. Η νέα εταιρεία πήρε την ονομασία «Repsol YPF». Η επανεθνικοποίηση του 51% της εταιρείας ξεκίνησε το 2012 από την πρόεδρο Κριστίνα Φερνάντες ντε Κίρχνερ. Η κυβέρνηση της Αργεντινής τελικά συμφώνησε να πληρώσει 5 δισεκατομμύρια δολάρια αποζημίωση στη Repsol.
Πέτρος Καραναστάσης

Ο Πέτρος Καραναστάσης (Λάρισα, 12 Μαΐου 1978) είναι Έλληνας ποδοσφαιριστής που αγωνίζεται σαν τερματοφύλακας.

Έχει διακριθεί κυρίως με τη φανέλα της Προοδευτικής, με την οποία αγωνίστηκε το μεγαλύτερο διάστημα στην καριέρα του, έως σήμερα και επίσης αποτελεί την μοναδική ομάδα, με την οποία μετείχε στην Α' Εθνική.
Ροζέ Μαρτέν ντυ Γκαρ

Ο Ροζέ Μαρτέν ντυ Γκαρ ("Roger Martin du Gard", 23 Μαρτίου 1881 – 22 Αυγούστου 1958) ήταν Γάλλος συγγραφέας, που τιμήθηκε με το Βραβείο Νόμπελ Λογοτεχνίας του 1937.
Θυμαιτάδες

Οι Θυμαιτάδες (), (ο δήμος: Θυμαιτάδων ή Θυμαιταδών), αναφερόμενες σπάνια ως "Θυμοιτάδες" ή "Θυμοιτάδαι" και εσφαλμένα σε μεταγενέστερες πηγές, ως "Θυματάδες" ή "Θυματάδαι", ήταν αρχαίος οικισμός - πόλη και δήμος του άστεως της αρχαίας Αθήνας, της Ιπποθοωντίδας (περιοχή και φυλή της αρχαίας Αθήνας). Με το ίδιο όνομα (Θυμαιτάδες) ονομάζονταν οι δημότες του δήμου αυτού.
Βαλκανικό Πρωτάθλημα Τζούντο 2016

Το Βαλκανικό Πρωτάθλημα Τζούντο 2016 (αγγλικά: "Balkan Judo Championships 2016") ήταν η 42η διοργάνωση του Βαλκανικού Πρωταθλήματος Τζούντο, που διοργανώθηκε υπό την εποπτεία της Βαλκανικής Ομοσπονδίας Τζούντο. Η διοργάνωση πραγματοποιήθηκε στο Sportski Centar Igalo, στο Χέρτσεγκ Νόβι, στο Μαυροβούνιο μεταξύ 1–4 Σεπτεμβρίου του 2016.

Στο πρωτάθλημα διεξήχθησαν 14 κατηγορίες βάρους (7 ανδρών και 7 γυναικών), το ομαδικό ανδρών και γυναικών, και έλαβαν μέρος αθλητές και αθλήτριες από 8 χώρες της Βαλκανικής Ομοσπονδίας Τζούντο.

Στον πίνακα των μεταλλίων την πρώτη θέση κατέκτησε το Μαυροβούνιο με 5 χρυσά. Την δεύτερη και την τρίτη θέση συμπλήρωσαν η Σερβία και η Βοσνία και Ερζεγοβίνη με 4 και 3 χρυσά μετάλλια αντίστοιχα.
Γκαετάνο Μικέττι

Ο σεβασμιότατος Γκαετάνο Μικέττι (ιταλικά: Gaetano Michetti, γεννήθηκε στις 5 Μαρτίου 1922, απεβίωσε στις 13 Δεκεμβρίου 2007) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στο Πέζαρο ("Pesaro") της Ανκόνα της Ιταλίας, αντικαθιστώντας τον Λουίτζι Κάρλο Μπορρομέο (Luigi Carlo Borromeo).
Η Εκκλησία στην Ωβέρ

Η Εκκλησία στην Ωβέρ είναι ελαιογραφία που δημιουργήθηκε από τον Ολλανδό μετα-ιμπρεσιονιστή καλλιτέχνη Βίνσεντ βαν Γκογκ τον Ιούνιο του 1890 που τώρα βρίσκεται στο Musée d'Orsay στο Παρίσι, στη Γαλλία.

Η πραγματική εκκλησία βρίσκεται στην Πλατεία "Place de l'Eglise", στην Οβέρ σουρ Ουάζ, στη Γαλλία, 27 χλμ βορειοδυτικά του Παρισιού.
Βαγγέλης Τόγιας

Ο Βαγγέλης Τόγιας (Χαλκίδα, 23 Μαρτίου 1972) είναι Έλληνας πρώην ποδοσφαιριστής που αγωνιζόταν ως αμυντικός και νυν προπονητής.
Κριστίν Ντέιβις

Η Κριστίν Ντέιβις είναι Αμερικανίδα ηθοποιός.

Γεννήθηκε το 1965 στο Μπόουλντερ του Κολοράντο και αποφοίτησε από το Πανεπιστήμιο Ρούτγκερς του Νιου Τζέρσεϊ το 1987. Απέκτησε αναγνωρισιμότητα με τη συμμετοχή της στις σειρές "General Hospital" και "Στη λεωφόρο του Μελροουζ" και έγινε ευρέως γνωστή από τον ρόλο της "Σάρλοτ Γιορκ" στη σειρά "Sex and the City". Για τον ρόλο αυτό απέσπασε δύο Βραβεία Σωματείου Ηθοποιών, το 2001 και το 2003, από κοινού με τις τρεις συμπρωταγωνίστριές της.
Ποδοσφαιρικός Όμιλος Παγκύπρια

Ο Ποδοσφαιρικός Όμιλος Παγκύπρια (ΠΟΠ) ήταν η πρώτη αμιγώς ποδοσφαιρική ομάδα της Κύπρου. Ιδρύθηκε στις 19 Φεβρουαρίου 1916 στη Λευκωσία από απόφοιτους της Αγγλικής Σχολής και καθοδηγητή τον γυμναστή Χαράλαμπο Νικολαΐδης. Ο Νικολαΐδης αποτέλεσε και πρόεδρο του ΠΟΠ. Έδρα της ομάδας ήταν η περιοχή Κουπάτι στη Λευκωσία. Το χρώμα της φανέλας του ΠΟΠ ήταν το πράσινο. Ο Ποδοσφαιρικός Όμιλος Παγκύπρια θεωρείται ως ο «πατέρας» των κυπριακών ποδοσφαιρικών σωματείων.

Ο ΠΟΠ ήταν πολύ δημοφιλής στους κατοίκους της Λευκωσίας. Το 1919 ο ΠΟΠ κατέκτησε το πρωτάθλημα που διοργανώθηκε από την Αγγλική Σχολή με τη συμμετοχή τεσσάρων ομάδων, νικώντας στον τελικό την Τουρκική Αθλητική Λέσχης με 1-0. 

Ο ΠΟΠ διαλύθηκε το Μάρτιο του 1924 εξαιτίας διαφωνιών μεταξύ των ποδοσφαιριστών του. Την τότε εποχή οι ομάδες δεν είχαν προπονητή. Την ενδεκάδα επέλεγε ο αρχαιότερος ή ο καλύτερος παίχτης της ομάδας. Μια διαμάχη ξέσπασε μεταξύ δύο ποδοσφαιριστών του ΠΟΠ για τη θέση του δεξιού κυνηγού. Οι γηραιότεροι Τηλέμαχος Γαβριηλίδης και Χριστάκης Συμεωνίδης υποστήριζαν για τη θέση αυτή ο μεν πρώτος τον Γιαννουρή και ο δεύτερος τον Αλέκο Ταβερνάρη. Η διαφωνία οδήγησε τον Τηλέμαχο Γαβριηλίδη και τους υποστηριχτές τους στην αποχώρηση από τον ΠΟΠ και στην ένταξη τους στον «Πανεργατικό Όμιλο», ο οποίος είχε ιδρυθεί το 1921 στη Λευκωσία και ήταν η ομάδα της εργατικής τάξης. Μετά την εξέλιξη αυτή μετονομάστηκε σε «Ποδοσφαιρικός Σύνδεσμος Πανεργατικός». Ο Χριστάκης Συμεωνίδης και οι υποστηριχτές του προσχώρησαν στο νεοσύστατο σωματείο Ένωσις Νέων Τραστ, το οποίο ιδρύθηκε στις 19 Σεπτεμβρίου 1924 από μια ομάδα διαπρεπών μελών της κοινωνίας της Λευκωσίας.
Καπνοβιομηχανία Καρέλια

Η Καπνοβιομηχανία Καρέλια είναι μία από τις παλαιότερες εταιρείες καπνού στην Ελλάδα με έδρα την Καλαμάτα. Εξάγει τα προϊόντα της σε 65 χώρες.

Ιδρύθηκε το 1888 στην Καλαμάτα από τους Γεώργιο και Ευστάθιο Καρέλια. Ο καπνός έφτανε με καΐκια στην ευρύτερη περιοχή της Μεσσηνίας. Η πρώτη «σιγαροποιητική μηχανή» έφτασε στην περιοχή το 1916 από τον Ανδρέα Καρέλια. Η πρώτη μάρκα της εταιρείας ήταν τα «Πετρόμπεης Σιγαρέτα Αφοί Καρέλια».

Εν συνεχεία, το 1934, έκαναν την εμφάνισή τους τα «Έξτρα Καρέλια». Η κλασσική μάρκα «Καρέλια Φίλτρο» εισήλθε στην αγορά το 1957. Η εταιρεία εισήλθε στο Χρηματιστήριο Αξιών Αθηνών το 1973. Τότε έκανε την εμφάνισή της και η μάρκα «Karelia Lights».
Χελιδόνιον

Το Χελιδόνιον το μέγα "(Chelidonium majus)", κοινώς γνωστό ως χελιδονόχορτο και δοντόχορτο είναι ένα ποώδες πολυετές "(perennial)" φυτό, το μόνο είδος του γένους Χελιδόνιον "(Chelidonium)". Είναι εγγενές στην Ευρώπη και τη δυτική Ασία και εισήχθη ευρέως στη Βόρεια Αμερική. 

Ενώ το Χελιδόνιον "(Chelidonium)" ανήκει στην οικογένεια των Παπαβερίδων "(Papaveraceae)", η συκόρριζα η εαρινή, το κοινό ζοχαδόχορτο, σφουρδάκλα ή σφουρδακύλα, η οποία, κατά τον Γεννάδιο, είναι το "«μικρόν χελιδόνιον»" του Διοσκουρίδη, ανήκει στην οικογένεια των Βατραχιίδων ή Ρανουγκουλίδων "(Ranunculaceae)".
Παιδικά Χωριά SOS

Τα Παιδικά Χωριά SOS (ή SOS Children's Villages) είναι ανεξάρτητος, μη κυβερνητικός διεθνής οργανισμός ανάπτυξης, ο οποίος εργάζεται για να καλύψει τις ανάγκες και την προστασία των συμφερόντων και των δικαιωμάτων των παιδιών από το 1949. Ιδρύθηκε από τον Έρμαν Γκμάινερ στο Ιμστ της Αυστρίας. Σύμφωνα με τους "Financial Times", ο κύκλος εργασιών των Παιδικών Χωριών SOS για το 2004 ήταν συνολικά 807 εκατομμύρια δολάρια και κατετάγη στην 33η θέση μεταξύ 100 παγκόσμιων ΜΚΟ για την «παγκόσμια λογοδοσία».

Ο διεθνής οργανισμός υπό τη σκέπη του οποίου βρίσκονται τα απανταχού Παιδικά Χωριά SOS, ο SOS Children's Villages International, ιδρύθηκε το 1960, έπειτα από την ίδρυση των εθνικών συνδέσμων στη Γαλλία, τη Γερμανία και την Ιταλία εκτός από τον αρχικό αυστριακό σύνδεσμο. Πάνω από εκατό εθνικές ενώσεις σε όλο τον κόσμο έχουν συσταθεί.
Παιδικά Χωριά SOS Ελλάδος

Τα Παιδικά Χωριά SOS Ελλάδος αποτελούν τον αντίστοιχο οργανισμό των SOS Children's Villages στην Ελλάδα. Ο οργανισμός είναι ένα από τα μέλη του SOS Children’s Villages International. Πραγματοποιεί διάφορες δράσεις, όπως η συλλογή αγαθών, για την επίτευξη των στόχων του, δηλαδή της κάλυψης των αναγκών και της προστασίας των συμφερόντων και των δικαιωμάτων των παιδιών.

Ιδρύθηκε ως ειδικά αναγνωρισμένο φιλανθρωπικό σωματείο το 1974 και αποτελεί νομικό πρόσωπο ιδιωτικού δικαίου (ΝΠΙΔ). Λειτουργεί σύμφωνα με τις τέσσερις αρχές τις οποίες είχε θεσπίσει ο Χέρμαν Γκμάινερ (Hermann Gmeiner), δημιουργός της αυστριακής οργάνωσης SOS-Kinderdorf.
Windows NT 3.5

Τα Windows NT 3.5 (με κωδικό όνομα Daytona) είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 21 Σεπτεμβρίου 1994. Είναι η δεύτερη έκδοση των Windows NT και ο διάδοχος των Windows NT 3.1. Τα Windows NT 3.5 έρχονται σε δύο εκδόσεις: "NT Workstation" and "NT Server", οι οποίες αντικαθιστούν τις εκδόσεις "NT" και "NT Advanced Server" των Windows NT 3.1. Η έκδοση Workstation επιτρέπει μόνο 10 ταυτόχρονους πελάτες στην πρόσβαση του διακομιστή αρχείων, και δεν επιτρέπει πελάτες Mac. Τα Windows NT 3.5 διαδέχτηκαν τα Windows NT 3.51.

Ένας από τους στόχους των Windows NT 3.5 ήταν η βελτίωση της συμπεριφοράς του λειτουργικού συστήματος, για αυτό και το κωδικό του όνομα ήταν "Daytona", κάνοντας παραπομπή στην Daytona International Speedway. Τον Ιούλιο του 1995, τα Windows NT 3.5 με Service Pack 3 αξιολογήθηκαν από την Υπηρεσία Εθνικής Ασφάλειας με το κριτήριο C2 "Trusted Computer System Evaluation Criteria".
Ρόμπερτ Μπάρανυ

Ο Ρόμπερτ Μπάρανυ ("Róbert Bárány", 22 Απριλίου 1876 – 8 Απριλίου 1936) ήταν ουγγρικής καταγωγής ωτορινολαρυγγολόγος που τιμήθηκε το 1914 με το Βραβείο Νόμπελ Φυσιολογίας και Ιατρικής για την εργασία του στη φυσιολογία και την παθολογία του λαβυρίνθου του αυτιού.
Σιταροχώραφο με Κοράκια

Το Σιταροχώραφο με Κοράκια είναι έργο ζωγραφικής του 1890 του Βίνσεντ βαν Γκογκ. Είναι κοινά αποδεκτό πως αυτός ήταν ο τελευταίος πίνακας του Βαν Γκογκ. Ωστόσο, υπάρχουν ιστορικοί τέχνης που είναι αβέβαιοι ως προς το ποιος πίνακας είναι το τελευταίο του έργο, καθώς δεν υπάρχουν σαφή ιστορικά αρχεία. Υπάρχουν αναφορές από τα γράμματα του πως το "Σιταροχώραφο με Κοράκια" ολοκληρώθηκε κατά τις 10 Ιουλίου και προηγείται των έργων "Δημαρχείο στην Ωβέρ" στις 14 Ιουλίου 1890 και του πίνακα "Κήπος του Ντωμπινύ".<ref name="Letter"/ Επιπλέον, ο Γιάν Χούλσκερ επισημαίνει ότι ο πίνακας με τη συγκομιδή σιταριού, Field with Stacks of Wheat (F771), πρέπει να είναι μεταγενέστερος.
Ανταρκτική Χερσόνησος

thumb|right|300px|Χάρτης της Ανταρκτικής Χερσονήσου
thumb|right|300px|Η Ανταρκτική Χερσόνησος στην Ανταρκτική
Η Ανταρκτική Χερσόνησος είναι το βορειότερο τμήμα της ηπειρωτικής Ανταρκτικής, και βρίσκεται στο κέντρο του νοτίου ημισφαιρίου. Είναι η μεγαλύτερη και πιο σημαντική χερσόνησος της Ανταρκτικής καθώς εκτείνεται 1300 χιλιόμετρα από μια νοητή γραμμή μεταξύ του Ακρωτηρίου Άνταμς (Θάλασσα του Ουέντελ) και ενός σημείου στην ήπειρο, νότια των Νήσων Έκλαντ (Eklund Islands). Κάτω από το στρώμα πάγου που την καλύπτει, η Ανταρκτική χερσόνησος αποτελείται από μια σειρά νησιών, τα οποία χωρίζονται από βαθιά κανάλια των οποίων οι πυθμένες βρίσκονται σε βάθη, σημαντικά κάτω, από το σημερινό επίπεδο της θάλασσας. Η Γη του Πυρός, το νοτιότερο άκρο της Νότιας Αμερικής, βρίσκεται περίπου 1.000 χιλιόμετρα μακριά από την Ανταρκτική χερσόνησο και χωρίζεται από αυτήν με τον πορθμό του Ντρέικ.

Διάσπαρτα, στην Ανταρκτική χερσόνησο, βρίσκονται σήμερα πολλοί ερευνητικοί σταθμοί από διάφορα έθνη, τα οποία διεκδικούν την περιοχή. Η χερσόνησος αποτελεί μέρος διεκδικούμενων περιοχών από την Αργεντινή, τη Χιλή και το Ηνωμένο Βασίλειο. Καμία όμως από αυτές τις διεκδικήσεις δεν έχει διεθνή αναγνώριση και, σύμφωνα με τη Συνθήκη της Ανταρκτικής, οι αντίστοιχες χώρες δεν θα πρέπει να προσπαθήσουν να επιβάλουν τις αξιώσεις τους. Η Αργεντινή έχει τις περισσότερες βάσεις και προσωπικό στη χερσόνησο.
Άλαν Λόυντ Χότζκιν

Ο σερ Άλαν Λόυντ Χότζκιν (Sir "Alan Lloyd Hodgkin", 5 Φεβρουαρίου 1914 – 20 Δεκεμβρίου 1998) ήταν Άγγλος φυσιολόγος και βιοφυσικός, που βραβεύθηκε με το Βραβείο Νόμπελ Φυσιολογίας και Ιατρικής το 1963 μαζί με τους Άντριου Χάξλεϋ και Τζων Εκλς.
Στάθης Ψύλλος

Ο Στάθης Ψύλλος (Αθήνα, 22 Ιουνίου 1965) είναι Έλληνας φιλόσοφος της επιστήμης. Είναι καθηγητής Φιλοσοφίας της Επιστήμης και Μεταφυσικής στο Πανεπιστήμιο Αθηνών, καθώς και μέλος του Ινστιτούτου Φιλοσοφίας και Ελκυστικής Επιστήμης "Rotman" "(Rotman Institute of Philosophy—Engaging Science)" του Πανεπιστημίου του Δυτικού Οντάριο στον Καναδά. Την περίοδο 2013–2015 κατείχε την έδρα της Φιλοσοφίας της Επιστήμης στο Πανεπιστήμιο του Δυτικού Οντάριο. Είναι γνωστός για το έργο του στον επιστημονικό ρεαλισμό και στη μεταφυσική της επιστήμης. Είναι επίσης αξιοσημείωτος κριτικός του στρουκτουραλισμού.

Έχει καταταχθεί ανάμεσα στους 100 πιο αναδημοσιευμένους εν ζωή φιλοσόφους από την πλατφόρμα "Μελετητής" της Google.
Άντζελο Μπανιάσκο

Ο σεβασμιότατος Καρδινάλιος Άντζελο Μπανιάσκο (Ιταλικά: Angelo Bagnasco, Ποντεβίκο (Pontevico), 14 Ιανουαρίου 1943) είναι από τις 26 Αυγούστου 2006 επίτιμος αρχιεπίσκοπος της Ρωμαιοκαθολικής Εκκλησίας με έδρα στη Γένοβα και καρδινάλιος, αντικαθιστώντας τον Ταρσίζιο Μπερτόνε (Tarcisio Bertone).
Μανώλης Ανδριωτάκης

Ο Μανώλης Ανδριωτάκης (γενν. Αθήνα, 1974) είναι συγγραφέας, σκηνοθέτης και δημοσιογράφος. Έχει συνεργαστεί με πλήθος Μέσων ενημέρωσης, παραδοσιακών και νέων, έχει δημοσιεύσει 8 βιβλία κι έχει σκηνοθετήσει 5 ταινίες ντοκιμαντέρ. Έχει εργαστεί σε πλήθος εκδοτικών οίκων και βιβλιοπωλείων. Από τις 11 Νοεμβρίου 2011, διατηρεί τη διαδικτυακή εκπομπή βιβλίου GarageBOOKS. Έχει εμφανιστεί ως performer σε παράσταση χοροθεάτρου στο Φεστιβάλ Αθηνών, το 2008. Ασχολείται ενεργά με την Οδική Ασφάλεια.
Εσθονοί

Οι Εσθονοί () είναι εθνική ομάδα που ζει στην Εσθονία και μιλούν την Εσθονική γλώσσα, ενώ πολλοί από αυτούς κατοικούν σε διάφορες χώρες ανά τον κόσμο.
Παγκύπριο πρωτάθλημα ποδοσφαίρου γυναικών 2014-15

Το Παγκύπριο πρωτάθλημα ποδοσφαίρου γυναικών 2014-15 αποτέλεσε το 17ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 7η φορά στην ιστορία της.
Αντώνιος Σβώκος

Ο Αντώνιος Σβώκος (1903 - 23 Οκτωβρίου 1956) υπήρξε Έλληνας δημοσιογράφος και πολιτικός. Υπηρέτησε ως νομάρχης σε διάφορες περιοχές της Ελλάδας ως τον θάνατό του.
Γιόχαν Φρίντριχ Χέρμπαρτ

Ο Γιόχαν Φρίντριχ Χέρμπαρτ ("Johann Friedrich Herbart", 4 Μαΐου 1776 - 4 Αυγούστου 1841) ήταν Γερμανός φιλόσοφος, ψυχολόγος και ιδρυτής της παιδαγωγικής ως ακαδημαϊκή αγωγή.

Ο Χέρμπαρτ θεωρείται μεταξύ των μετα-καντιανών φιλοσόφων ως επί το πλείστον ως ο μεγαλύτερος αντίπαλος του Γκέοργκ Βίλχελμ Φρήντριχ Χέγκελ -ιδίως σε σχέση με την αισθητική.
Ιωάννης Πετρόχειλος

Ο Ιωάννης Πετρόχειλος (1900-1960) ήταν Έλληνας σπηλαιολόγος και ο θεμελιωτής της σπηλαιολογίας στην Ελλάδα.
Σταντ ντε Σαρμίγ

Το Σταντ ντε Σαρμίγ (παλαιότερα γνωστό ως Παρκ ντε Σπορ) ήταν πολλαπλών χρήσεων στάδιο ευρισκόμενο στη Γενεύη της Ελβετίας. 

Η χωρητικότητά του κατά τα εγκαίνιά του, στις 20 Ιουνίου 1930, ήταν της τάξεως των 9.300 θέσεων. Χτισμένο με την ευκαιρία της διοργάνωσης του Κυπέλλου Εθνών, χρησιμοποιείτο στις περισσότερες των περιπτώσεων για την φιλοξενία ποδοσφαιρικών αναμετρήσεων, ενώ η Σερβέτ ντε Ζενέβ έδινε εντός αυτού τις εντός έδρας αναμετρήσεις της έως τον Δεκέμβριο του 2002. Ενόψει του Παγκοσμίου Κυπέλλου Ποδοσφαίρου του 1954, η χωρητικότητα του Σταντ ντε Σαρμίγ αυξήθηκε στις 30.000 θέσεις, με το γήπεδο να φιλοξενεί, στην διάρκεια της διοργάνωσης, συνολικά πέντε αναμετρήσεις, μεταξύ των οποίων έναν προημιτελικό. 
Λόγω της μικρής χωρητικότητας του γηπέδου (9.250 θέσεις καθήμενων) και της παλαιότητάς του, η Σερβέτ ντε Ζενέβ αποφάσισε την μετακόμισή της και την φιλοξενία των εντός έδρας αναμετρήσεών της σε ένα νέο γήπεδο, το Σταντ ντε Ζενέβ, με απαρχή τον Ιανουάριο του 2003. 

Εγκαταλειμμένο, στην συνέχεια, επί διάστημα εννέα ετών, το Σταντ ντε Σαρμίγ κατεδαφίστηκε ολοκληρωτικά το Νοέμβριο του 2011, με στόχο την αντικατάστασή του, έως το 2014, με ένα δημοτικό πάρκο και ένα συγκρότημα κατοικιών.
Ρόμπερτ Γκιγιόμ

Ο Ρόμπερτ Γκιγιόμ (αγγλικά: "Robert Guillaume", 30 Νοεμβρίου 1927 – 24 Οκτωβρίου 2017) ήταν Αμερικανός ηθοποιός της τηλεόρασης και του θεάτρου. Ιδιαίτερα γνωστός έγινε με την τηλεοπτική σειρά "Soap", ως Benson, αλλά και με το spin-off αυτής "Benson". Γνωστός επίσης ήταν και για τον ρόλο του στην ταινία της Disney, "Ο Βασιλιάς των Λιονταριών" (1994), ως Rafiki, ρόλος που του χάρισε ένα Βραβείο Grammy. Η καριέρα του ξεπέρασε τις 5 δεκαετίας, όμως την περισσότερη από αυτή την πέρασε στο θέατρο. Μάλιστα, είχε προταθεί και για ένα βραβείο Tony. Παρόλα αυτά, κέρδισε δύο φορές το Βραβείο Emmy, για τις προαναφερθείσες σειρές. Τέλος, τιμήθηκε και με αστέρι στη Λεωφόρο της Δόξας του Χόλιγουντ, για την προσφορά του στην τηλεόραση.

Ο Ρόμπερτ Γκιγιόμ πέθανε στο σπίτι του στο Λος Άντζελες από καρκίνο του προστάτη σε ηλικία 89 ετών.
Περιφέρεια Σιμίγιου

Η Περιφέρεια Σιμίγιου (Αγγλικά: "Simiyu Region", Σουαχίλι: "Mkoa wa Simiyu"), είναι μια από τις 30 διοικητικές περιφέρειες της Τανζανίας. 

Περιφερειακή πρωτεύουσα είναι η πόλη Μπαριάντι "(Bariadi)". Η περιφέρεια δημιουργήθηκε το Μάρτιο του 2012, από τμήμα της Περιφέρειας Σινυάνγκα "(Shinyanga Region)".

Σύμφωνα με την εθνική απογραφή του 2012, ο πληθυσμός στην περιφέρεια ήταν 1.584.157 άτομα. Για το διάστημα 2002-2012, η περιοχή είχε μέσο ετήσιο ρυθμό αύξησης του πληθυσμού 1,8 τοις εκατό, ο οποίος ήταν ο εικοστός τρίτος υψηλότερος στη χώρα. Ήταν επίσης, η δέκατη πέμπτη πιο πυκνοκατοικημένη περιοχή με 63 άτομα ανά τετραγωνικό χιλιόμετρο.
Παγκύπριο πρωτάθλημα ποδοσφαίρου γυναικών 2013-14

Το Παγκύπριο πρωτάθλημα ποδοσφαίρου γυναικών 2013-14 αποτέλεσε το 16ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 6η φορά στην ιστορία της.
Περιοχή Μπουσέγκα

Η Περιοχή Μπουσέγκα (Αγγλικά: "Busega District", Σουαχίλι: "Wilaya ya Busega"), είναι μία από τις πέντε επαρχίες στην Περιφέρεια Σιμίγιου "(Simiyu Region)" της Τανζανίας. Το επαρχιακό της κέντρο είναι η πόλη Νυασίμο "(Nyashimo)". Συνορεύει στα βόρεια από τη Λίμνη Βικτώρια "(Lake Victoria)" και την Περιοχή Μπούντα "(Bunda District)", ανατολικά από την Περιοχή Μπαριάντι "(Bariadi District)" και νότια από την Περιοχή Μάγκου "(Magu District)".
Από το 2012, ο πληθυσμός στην Επαρχία Μπουσέγκα "(Busega District)" ήταν 203.597 άτομα. Η Περιοχή Μπουσέγκα "(Busega District)" ιδρύθηκε το 2012, όταν αποσπάστηκε από την Περιοχή Μάγκου "(Magu District)" και έγινε μέρος της νεοσύστατης Περιφέρειας Σιμίγιου "(Simiyu Region)".
Περιοχή Ιτιλίμα

Η Περιοχή Ιτιλίμα (Αγγλικά: "Itilima District", Σουαχίλι: "Wilaya ya Itilima"), είναι μία από τις πέντε επαρχίες στην Περιφέρεια Σιμίγιου "(Simiyu Region)" της Τανζανίας. Το επαρχιακό της κέντρο είναι το χωριό Λαγκανγκαμπιλίλι "(Lagangabilili)". Συνορεύει στα βόρεια από την Περιοχή Μπαριάντι "(Bariadi District)", ανατολικά από την Περιοχή Νγκορονγκόρο "(Ngorongoro District)", νότια από τις Περιοχές Μάσουα "(Maswa District)" και Μεάτου "(Meatu District)" και δυτικά από την Περιοχή Μάγκου "(Magu District)".

Από το 2012, ο πληθυσμός στη Επαρχία Ιτιλίμα "(Itilima District)" ήταν 313.900 άτομα. Η Περιοχή Ιτιλίμα "(Itilima District)" ιδρύθηκε το 2012, όταν αποσπάστηκε από την Περιοχή Μπαριάντι "(Bariadi District)" και έγινε μέρος της νεοσύστατης Περιφέρειας Σιμίγιου "(Simiyu Region)".
Παγκύπριο πρωτάθλημα ποδοσφαίρου γυναικών 2011-12

Το Παγκύπριο πρωτάθλημα ποδοσφαίρου γυναικών 2011-12 αποτέλεσε το 14ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 4η φορά στην ιστορία της.
Νικόλαος Σακελλαρίου

Ο Νικόλαος Σακελλαρίου είναι Έλληνας δικαστής και πρώην Πρόεδρος του Συμβουλίου της Επικρατείας την περίοδο 2015-2018.
Περιοχή Μάσουα

Η Περιοχή Μάσουα (Αγγλικά: "Maswa District", Σουαχίλι: "Wilaya ya Maswa"), είναι μία από τις πέντε επαρχίες στην Περιφέρεια Σιμίγιου "(Simiyu Region)" της Τανζανίας. Το επαρχιακό της κέντρο είναι στην πόλη Μάσουα "(Maswa)". Συνορεύει στα βόρεια από τις Περιοχές Μάγκου "(Magu District)"και Ιτιλίμα "(Itilima District)", Περιοχή Μπαριάντι "(Bariadi District)", ανατολικά από την Μεάτου "(Meatu District)", νότια από την Περιοχή Κισάπου "(Kishapu District)" και δυτικά από την Περιοχή Κουίμπα "(Kwimba District)".

Κατά το 2002, ο πληθυσμός στη Επαρχία Μάσουα "(Maswa District)" ήταν 304.402 άτομα. Σύμφωνα με την Εθνική Απογραφή της Τανζανίας, κατά το 2012 ο πληθυσμός της ήταν 344.125 άτομα.
Ηρακλής A

Εικόνα του Ηρακλέους A στο ορατό φως (κέντρο) από το Διαστημικό Τηλεσκόπιο Χαμπλ συνδυασμένη με εικόνα της εκπομπής ραδιοκυμάτων (μοβ) αποκτημένη από το [[VLA]]
Ο Ηρακλής A ("Hercules A", συντομογραφικά "Herc A") είναι μία ισχυρή αστρονομική ραδιοπηγή στο νοτιότατο τμήμα του αστερισμού του Ηρακλή, η οποία αντιστοιχεί στον ελλειπτικό ραδιογαλαξία 3C 348. Η απόστασή της από τη Γη εκτιμάται σε 2,1 δισεκατομμύρια έτη φωτός.